DJNovice - januar 2025

### **NE SPREGLEJTE – akademija javnega naročanja v letu 2025**

Uporabnike obveščamo, da bo v letošnjem letu razpisanih več izvedb celotnega programa Akademije javnega naročanja, ki zajema naslednjih 9 modulov:

1. Modul: Organiziranost naročnika in načrtovanje izvedbe
2. Modul: Izvedba postopka oddaje javnega naročila
3. Modul: Upravljanje pogodbe in izvedba naročila
4. Modul: Reševanje sporov/mediacija
5. Modul: Elektronsko javno naročanje in druga informacijska orodja
6. Modul: Evidenčna naročila in naročila male vrednosti
7. Modul: Izvedba javnega naročila od A do Ž
8. Modul: Nabavne tehnike
9. Modul: Tehnike pogajanj

Prva izvedba celotnega programa bo potekala februarja, sledile bodo še tri izvedbe do konca leta.

Poleg izvedbe celotnega programa pa bosta zaradi izjemnega zanimanja 6. in 7. modul razpisana dodatno še nekajkrat na leto, vse z namenom, da se zagotovi udeležba čim večjemu številu zainteresiranih predstavnikov naročnikov.

**Prosimo vas, da za razpisane termine izvedb spremljate spletno stran Upravne akademije** [Upravna akademija - Usposabljanja](https://ua.gov.si/aktivnosti/?Tag=459&category=4ba2e20b-2e80-ed11-9c90-005056818ee6), preko katere potekajo tudi prijave na usposabljanja.

Uporabnikom tudi predlagamo, da si pred prijavo na posamezen modul pogledajo vsebino programa oz. posameznega modula, saj so nekateri med njimi po vsebini podobni (kot npr. 2 in 7 modul) in morda prijava na vse razpisane module ni smiselna. Prvih pet modulov namreč sledi tudi kompetenčnemu modelu [Kompetenčni model](https://ejn.gov.si/profjn/profesionalizacija/kompetencni/kompetencni.html), medtem ko 6 do 9 modul predstavljajo ločene posebne module s specifičnimi vsebinami.

### **OBVESTILO – Načrt za dvig konkurenčnosti v javnem naročanju 2025 – 2030**

Ministrstvo za javno upravo je konec leta 2024 sprejelo Načrt za dvig konkurenčnosti v javnem naročanju 2025 – 2030, ki je bil pripravljen na podlagi sodelovanja z različnimi deležniki, tako združenji občin, zbornicami, večjimi naročniki in nekaterimi državnimi organi, pa tudi na podlagi pregleda ravnanja drugih držav članic.  Načrt vsebuje nabor 35 ukrepov, tako na področju profesionalizacije, sistema, analitike, poseben poudarek je na ukrepih, namenjenih gospodarskim subjektom in tudi določene aktivnosti na mednarodni ravni. Zasnovani ukrepi bodo pripomogli k večji konkurenčnosti, izboljšanju zakonodajnega in poslovnega okolja javnega naročanja, večji učinkovitosti javnega sektorja in boljšemu sistemu javnega naročanja za vse.

Načrt je dostopen na povezavi [Strateška politika JN](https://ejn.gov.si/direktorat/strateskapolitijajn.html).

### **OBVESTILO – Načrt digitalne preobrazbe javnega naročanja 2025 – 2030**

Ministrstvo za javno upravo je resorni organ, odgovoren za sistem javnega naročanja in ima ključno vlogo pri pripravi in izvajanju politik ter zakonodaje na tem področju. Za izvajanje postopkov javnega naročanja je v uporabi kar nekaj digitalnih orodij za javno naročanje, od objave namere o izvedbi javnega naročila do objave pogodbe. Za učinkovit sistem je pomembna sposobnost prilagajanja na spremembe v okolju, sodelovanje in povezovanje z različnimi deležniki, ki nastopajo pri izvajanju postopkov javnega naročanja v različnih vlogah in seveda, vizija razvoja sistema v prihodnosti. S ciljem identifikacije ključnih področij, ki jih je potrebno upoštevati pri digitalnem razvoju javnega naročanja, ter ukrepov za dosego boljše digitalne usmerjenosti in učinkovitejšega izvajanja postopkov javnega naročanja, je ministrstvo v sodelovanju s strokovnjaki iz različnih sfer na področju javnega naročanja, informatike in digitalizacije (AVK, DKOM, RS RS, FERI Univerze v Mariboru, FRI Univerze v Ljubljani, ZIT GZS, MDP, MNZ, MORS in MZ) pripravilo načrt razvoja sistema do leta 2030.

Načrt je dostopen na povezavi [Strateška politika JN](https://ejn.gov.si/direktorat/strateskapolitijajn.html).

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek, sredo in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>

Telefonsko svetovanje (tehnična pomoč, e-JN): 080 2002, vsak dan od ponedeljka do petka med 8.00 in 16.00 uro: <https://ejn.gov.si/tehnicna-pomoc> (Enotni kontaktni center državne uprave)

Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>

